Мамлекеттер аралык экономикалык комитет (мэк)
Мамлекеттер аралык экономикалык комитет (мэк) – КМШга мүчө-мамлекеттердин Экономикалык бирлигинин туруктуу иштей турган кординациялоочу жана аткаруу органы. Ал катышуучу-мамлекеттер тарабынан берилген ыйгарым укуктарынын чегинде көзөмөлдөө жана тескөө милдетин аткарат. Экономикалык бирликтин натыйжалуу иштөөсүн жана КМШ чегиндеги өзара мамилелердин талаптагыдай өнүгүшүн камсыз кылуу МЭКтин негизги максаты болуп саналат. МЭК КМШ мамлекет башчыларынын кеңеши менен өкмөт башчыларынын кеңешине баш ийет жана КМШ Уставын, Экономикалык бирликти түзүү жөнүндөгү келишимди, КМШ мамлекет башчыларынын кеңеши менен өкмөт башчыларынын кеңешинин чечимдерин, мамлекеттер аралык жана өкмөттөр аралык макулдашууларды жетекчиликке алат.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр